Document ID: 31996R0830

KOMMISSIONENS FORORDNING (EF) Nr. 830/96 af 6. maj 1996 om særbestemmelser for ydelse af støtte til privat oplagring af kalvekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 8, stk. 2, og artikel 22a, stk. 3, og
ud fra følgende betragtninger:
De nyligt offentliggjorte oplysninger om risikoen for overførsel af BSE (bovin spongiform encephalopati) til mennesker har voldt alvorlige betænkeligheder hos forbrugerne; EF-kalvekødsmarkedet er blevet ganske særligt hårdt ramt af, at forbrugerne har tabt tilliden, og der har været et brat fald i kalvekødsforbruget; den heraf følgende trussel om markedssammenbrud kræver hasteforanstaltninger; under disse betingelser er det nødvendigt, at der kan foretages privat oplagring;
de almindelige og særlige regler for privat oplagring i oksekødssektoren findes henholdsvis i Rådets forordning (EØF) nr. 989/68 (3), ændret ved forordning (EØF) nr. 428/77 (4), og i Kommissionens forordning (EØF) nr. 3445/90 (5), senest ændret ved forordning (EF) nr. 3533/93 (6); der bør fastsættes ikke alene støttebeløbet for en bestemt mindsteoplagringstid, men også de beløb, der skal tillægges, hvis oplagringstiden forlænges; da foranstaltningen haster så meget, bør støttebeløbet forudfastsættes; der bør ved fastsættelsen af støttebeløbet især tages hensyn til kalvekøds høje værdi og dets forringelse ved frysning;
der bør fastsættes mindstemængder;
sikkerheden bør fastsættes på et sådant niveau, at lagerholderen vil være forpligtet til at opfylde de betingelser, vedkommende har påtaget sig;
artikel 2, stk. 2, i forordning (EØF) nr. 3445/90 bør ikke anvendes på grund af den type dyr, det drejer sig om; af samme grund bør den tremånedersperiode, der er fastsat i samme forordnings artikel 2, stk. 3, og bestemmelserne i artikel 5, stk. 4, ikke anvendes;
for at øge markedseffekten af ordningerne med privat oplagring bør perioden for indlagring være kortest muligt, og forskudsbetaling af støtten bør kunne finde sted efter mindsteoplagringstiden;
de i artikel 4, stk. 5, og artikel 9, stk. 4, i forordning (EØF) nr. 3445/90 fastsatte bestemmelser bør ikke anvendes, således at der sikres lige behandling af alle produkter uanset deres bestemmelse;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
1. I perioden fra og med den 13. maj 1996 til og med den 12. juli 1996 kan der indgives ansøgninger om støtte til privat oplagring i overensstemmelse med forordning (EØF) nr. 3445/90 og nærværende forordning.
2. Kun ferske eller kølede halve slagtekroppe af kreaturer, der hver vejer højst 90 kg den dag, de sættes under interventionsorganets kontrol, kan komme på tale til privat oplagring.
En halv slagtekrop defineres i henhold til beskrivelsen, der omhandles i punkt 2, litra b), i bilag V til Kommissionens forordning (EØF) nr. 2456/93 (7).
3. Den oplagringstid, der skal indgå i kontrakten i henhold til artikel 3, stk. 1, litra d), i forordning (EØF) nr. 3445/90, er to måneder med mulighed for, at kontrahenten ved at anmode herom kan forlænge oplagringstiden indtil højst fem måneder.
4. Støttebeløbet for oplagringstiden på to måneder er 147 ECU/100 kg slagtet vægt. Hvis oplagringstiden forlænges, jf. stk. 3, øges støttebeløbet med et dagligt tillæg på 0,14 ECU/100 kg.
5. Som fragivelse af artikel 6, stk. 5, i forordning (EØF) nr. 3445/90 kan forskudsbetaling finde sted efter to måneders oplagring.
Artikel 2
Den i artikel 3, stk. 2, i forordning (EØF) nr. 3445/90 omhandlede sikkerhed er 30 ECU/100 kg.
Artikel 3
1. Mindstemængden pr. kontrakt er 10 tons.
2. Som fravigelse af artikel 4, stk. 1, i forordning (EØF) nr. 3445/90 skal indlagring være tilendebragt senest 14 dage efter datoen for indgåelse af kontrakten.
Artikel 4
1. Artikel 2, stk. 2, artikel 4, stk. 5, artikel 6, stk. 4, og artikel 9, stk. 4, i forordning (EØF) nr. 3445/90 finder ikke anvendelse.
2. Mindsteperioden på tre måneder som omhandlet i artikel 2, stk. 3, i forordning (EØF) nr. 3445/90 finder ikke anvendelse.
Artikel 5
Meddelelser fra medlemsstaterne til Kommissionen efter artikel 15, stk. 2, i forordning (EØF) nr. 3445/90 foretages pr. telefax på et af nedenstående numre:
- (32 2) 295 36 13
- (32 2) 296 60 27.
Artikel 6
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. maj 1996.

Labels: 17
19
5
3
6